***Tanulmányi ügyek:***

*Felvételi:*

|  |  |  |  |  |  |  |  |
| --- | --- | --- | --- | --- | --- | --- | --- |
| **Jelentkezők száma** | **2017** | **2016** | **2015** | **2014** | **2013** | **2012** | **2011** |
| **összes** | **936** | 897 | 817 | 875 | 763 | 871 | 860 |
| **Ebből állatorvosi szakra** | **613** | 562 | 524 | 526 | 437 | 527 | 484 |
| **Ebből 1. helyen** | **414** | 391 | 343 | 331 | 278 | 354 | 339 |
| **Ebből biológia BSc szakra** | **272** | 277 | 235 | 285 | 290 | 294 | 305 |
| **Ebből 1. helyen** | **53** | 54 | 57 | 63 | 55 | 40 | 58 |
| **Ebből biológus MSc szakra** | **51** | 58 | 58 | 64 | 56 | 50 | 71 |
| **Ebből 1. helyen** | **16** | 28 | 23 | 21 | 19 | 19 | 22 |

A táblázat alapján kiderül, hogy a tavalyi évhez képest nőtt az Egyetemre jelentkezők összlétszáma, az állatorvosi szakra 51 fővel többen jelentkeztek, mint 2016-ban.

A biológia alapszak esetében 5 fővel csökkent a jelentkezők száma, viszont a nagy csökkenés a biológus mesterképzés esetében látható. A szakra az első helyes jelentkezések száma majdnem a felére esett vissza. A korábbi évekre visszatekintve 2017-ben volt a legkevesebb a mesterszakra felvételiző első helyes jelentkezők száma.

A felvételi eljárás központi adminisztrációs feladatait továbbra is az Oktatási Hivatallal közösen végeztük el. A Tanulmányi Osztály részéről azegészségügyi alkalmassági vizsgálatra szóló levelek kiküldése, valamint a beérkezett igazolások ellenőrzése, továbbá a biológus mesterszak szakmai alkalmassági beszélgetésének pontszám rögzítése, ill. a feltöltött dokumentumok ellenőrzése, többletpontok megállapítása történt. A felsőoktatási intézmények július végén kapták meg a felveendő hallgatók listáját.

**Adatok a 2017-ben felvettek számáról**

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| |  |  |  |  | | --- | --- | --- | --- | | **Szak megnevezése:** | **állatorvosi** | **biológia BSc** | **biológus MSc** | | **Felvettek száma:** | 111 | 26 | 11 | |  |  |  |  | | **Ebből :** |  |  |  | | **-állami ösztöndíjas** | 110 | 25 | 10 | | * **önköltséges** | 1 | 1 | 1 | | **Beiratkoztak:** | **109 fő** | **21 fő** | **11 fő** | | **Ebből:** |  |  |  | | * **állami ösztöndíjas** | 109 | 21 | 10 | | * **önköltséges** | 0 | 0 | 1 | |  |  |  |  | | **Nem iratkozott be:** | **2 fő** | **5 fő** | **0** | | **-ebből:**  **állami ösztöndíjas** | 1 | 4 | 0 | | * **önköltséges** | 1 | 1 | 0 | |  |  |  |  | | **A beiratkozottak közül nem első évfolyamon kezdte meg tanulmányait:** | **3 fő** | **0** | **0** | | **Ebből:** |  |  |  | | **3. évfolyamon** | 2 |  |  | | **5. évfolyamon** | 1 |  |  | |  |  |  |  | |

A táblázatból látszik, hogy az állatorvosi szakra 110 állami ösztöndíjas és 1 fő önköltséges hallgató, biológia alapszakra 25 állami ösztöndíjas és 1 önköltséges hallgató, mesterszakra 10 állami ösztöndíjas és 1 fő önköltséges hallgató nyert felvételt, összesen 148 fő nyert felvételt a három szakra.

Az állatorvosi szakra a 111 főből 1 állami ösztöndíjas és 1 fő önköltséges hallgató nem iratkozott be.

A biológia alapszakra a 25 fő állami ösztöndíjasból 4 fő nem iratkozott be, valamint a felvett 1 fő önköltséges sem.

A biológia mesterszakra a 11 felvett hallgató mindegyike beiratkozott.

**Pontszámok alakulása:**

Összehasonlítva más intézményekkel az idei évben is magas volt a pontszám.

A korábbi évektől eltérően az állami ösztöndíjas és az önköltséges képzési páron a ponthatárok nem közösen kerültek megállapításra, így az önköltséges képzés pontszáma állatorvos szakon 10 ponttal magasabb volt, mint az állami ösztöndíjasé, a biológus mesterszakon pedig 13 ponttal.

Az állatorvosi szakra állami ösztöndíjas képzésre 431, a biológia alapszakra állami ösztöndíjas és önköltséges képzésre 420 ponttal, a mesterképzés állami ösztöndíjas helyére 79 ponttal, míg az önköltségesre 92 ponttal lehetett felvételt nyerni, ez volt a minimum pont. A felvettek átlagpontszáma állatorvosi szakon 447, biológia alapszakon 440, mesterszakon 89 pont volt.

|  |  |  |  |
| --- | --- | --- | --- |
| **Szak, szakpár** | **Finanszírozási forma** | **Ponthatár 2017** | **Ponthatár 2016** |
| biológia | állami ösztöndíjas | 420 | 415 |
| biológia | önköltséges | 420 | 415 |
| állatorvosi | állami ösztöndíjas | 431 | 426 |
| állatorvosi | önköltséges | 436 | 436 |
| biológus | állami ösztöndíjas | 79 | 74 |
| biológus | önköltséges | 92 | 64 |

A tavalyi évhez képest a ponthatár az alábbiak szerint változott: mindhárom szak esetében az állami ösztöndíjas képzések pontjai 5 pontos növekedést mutatnak az előző évhez képest.